Stevie Wonder

Stevland Morris (født Stevland Hardaway Judkins, 13. mai 1950 i Michigan), bedre kjent som Stevie Wonder, er en amerikansk låtskriver, sanger, pianist og harmonikaspiller. Han ble først kjent under artistnavnet Little Stevie Wonder i 1962.

Stevie Wonder er kjent for sanger som blant andre «I Just Called to Say I Love You» (som også vant Oscar for beste sang), «I Wish», «You Are the Sunshine of My Life», «As», «Sir Duke»  og «Isn't She Lovely».

Liv og karriere 
Da Wonder lå i kuvøse på grunn av tidlig fødsel fikk han trolig for mye oksygen og mistet synet. Allerede da Wonder var i sjuårsalderen begynte han å spille piano, trommer og munnspill. I  1961 signerte han en tiårsplatekontrakt med Tamla Motown. Det var da at moren hans skiftet hans etternavn til Morris. Da han var tolv kom den første plateutgivelsen.

Med sitt jazzede Toots Thielemans-aktige harmonikaspill (kromatisk) har Wonder også spilt på en del av Herbie Hancocks jazz-utgivelser. Han bidro til å plassere synthesizeren i popmusikkens sentrum. Wonder har vært gjest på innspillinger med Busta Rhymes, Sting, Barbra Streisand, Paul McCartney, Frank Sinatra, The Beach Boys, Eurythmics, Snoop Dogg, Babyface samt flere andre.

Per 2018 hadde Stevie Wonder mottatt 25 amerikanske Grammy-priser. I 1989 ble han innvotert i Rock and Roll Hall of Fame. Han har fikk en stjerne på Hollywood Walk of Fame i 1994 og i 1999 ble han tildelt MusiCares Person of the Year. Wonder har i alt ti førsteplasser på de amerikanske hitlistene og har hatt mer enn 30 hits på topp ti-listen. Wonder hadde per 2018 9 barn. 

I august 1980 spilte Stevie Wonder i Drammenshallen. 20. september 2008 spilte han i Vikingskipet på Hamar. Søndag 18. juli 2010 var Stevie Wonder i Bergen hvor han holdt sin tredje konsert i Norge i 2010. Sommeren 2014 besøkte han Kongsberg Jazzfestival, på deres 50-årsjubileum.

Inspirasjonskilde 

Wonder har vært en stor inspirator for atskillige musikere og mange av hans sanger er blitt innspilt av andre sangere som blant annet «Pastime Paradise» som i Coolios versjon het «Gangsta's Paradise», «As» av George Michael og «I Wish» som Will Smith brukte til filmen Wild Wild West. Blant de artistene som oppgir Wonder som én av de viktigste inspirasjonskildene kan Michael Jackson, Alicia Keys, Maria Carey, George Michael, Sting, Justin Timberlake, Kanye West samt Red Hot Chili Peppers nevnes.

Diskografi 
 1962 The Jazz Soul of Little Stevie Wonder
 1962 Tribute to Uncle Ray
 1963 Recorded Live: The 12 Year Old Genius
 1963 With A Song in My Heart
 1964 Stevie at the Beach
 1966 Up-Tight
 1966 Down to Earth
 1967 I Was Made to Love Her
 1968 Eivets Rednow
 1968 For Once in My Life
 1969 My Cherie Amour 	 
 1970 Signed, Sealed, and Delivered 	
 1970 Stevie Wonder Live 	 
 1970 Live at the Talk of the Town  
 1971 Where I'm Coming From  
 1972 Music of My Mind	 
 1972 Talking Book
 1973 Innervisions
 1974 Fulfillingness' First Finale
 1976 Songs in the Key of Life
 1979 The Secret Life Of Plants
 1980 Hotter than July
 1985 In Square Circle  
 1987 Characters 
 1995 Conversation Peace  
 1995 Natural Wonder 	 
 2005 A Time to Love

Referanser

Eksterne lenker   
 
 
 
 

Låtskrivere fra USA
Sangere fra USA
Pianister fra USA
Keyboardister fra USA
Bassister fra USA
Trommeslagere fra USA
Munnspillspillere fra USA
Komponister fra USA
Plateprodusenter fra USA
Multiinstrumentalister
Musikere tilknyttet Motown Records
Grammy Award-vinnere
Oscar-vinnere (sang)
Ordre des Arts et des Lettres
Presidentens Frihetsmedalje
Medlemmer av Rock and Roll Hall of Fame
MusiCares Person of the Year
Hollywood Walk of Fame
Personer fra Saginaw